The Pale Blue Eye
The Pale Blue Eye ir 2022. gada ASV mistērijas trillera filma, kuras režisors un scenārija autors ir Skots Kūpers. Filmā galvenās lomas atveido Kristians Beils, Harijs Mellings, Džiliana Andersone, Lūsija Bointone un Roberts Djuvals. Filma balstīta uz Luisa Beiarda 2003. gada romānu ar tādu pašu nosaukumu. Filmas darbība norisinās 1830. gadā un tā stāsta par detektīvu Augustusu Landoru (Beils), kurš, kopā ar jaunu Edgaru Alanu Po, izmeklē vairākas slepkavības ASV militārajā akadēmijā. Filmas The Pale Blue Eye pirmizrāde notika 2022. gada 23. decembrī, bet kopš 2023. gada 6. janvāra tā ir pieejama straumēšanas platformā Netflix. Filma saņēma pozitīvas kritiķu atsauksmes.